
НОВ ТЕАТЪР НДК СЪС СЕДЕМ ПРЕМИЕРИ ПРЕЗ МАРТ
Най-новата театрална сцена привлича зрители с 45 заглавия за месеца

Седем премиери през март подготвя най-младата театрална сцена на София – НОВ Театър НДК. Официалното откриване на театъра е планирано за 9 март със спектакъла на Бойко Илиев „Амадеус” от Питър Шафър.
Неофициално обаче, програмата стартира с моноспектакъла на Тигран Торосян „Изрод”, който зрителите ще могат да видят на 5 март от 19.00 ч. На следващия ден е премиерата на „Рибарят и златната рибка” - моноспектакъл на Димитър Тодоров, предназначен за най-малките зрители. 
На 7 март е премиерата на „Новите правила на играта” на режисьора Димитър Стефанов, а на 10 март от 22.00 ч. е премиерата на спектакъла „Откриването” – първото заглавие в програмата „Нощен театър”, която ще привлича любители на театралното изкуство, които не обичат да си лягат рано. 
През март НОВ Театър НДК ще покаже и премиерните спектакли „Големият Bullshit”, „Мечтите на Май” и „Поручик Бенц” по Димитър Димов.

